Slik ble han omtalt av medelev Andreas Munch. I 1830 ble han dimittert som preseterist fra skolen i Kristiansand og overført til Universitetet i Kristiania. Året etter tok han examen philosophicum, også det med beste resultat. Han ble cand.theol. i 1834 og drev med privat veiledning av studenter. Det var mange studenter på den tiden, og etter at både Stener Johannes Stenersen og Svend Borchmann Hersleb var døde, var det stort behov for forelesninger. Han samlet studenter hjemme hos seg, og hybelen gikk under navnet «Thistedahls Universitet». Allerede som 22-åring fikk han tilbud om en lærerstilling ved det teologiske fakultet, enten som lektor eller professor, men han takket nei. Det samme skjedde to ganger til, og hver gang takket Thistedahl nei. Han ville heller hjem til fødebyen Kristiansand.